הוועדה לקידום מעמד האישה ולשוויון מגדרי, כנסת 25, פרוטוקול מספר 37, 2023-11-01 00:00

ועדת הכלכלה): אנחנו מקיימים ועדה משותפת של ועדת הכלכלה והוועדה לקידום מעמד האישה ולשוויון מגדרי, על פי בקשתה של פנינה

ועדת הכלכלה):  הנושא: תמיכה וסיוע לבנות ובני זוג של מגויסים בצו 8

ועדת הכלכלה):  פנינה, תנהלי את הישיבה

פנינה תמנו: בוקר טוב

פנינה תמנו:  קודם כל, אני רוצה להודות לך, יושב ראש ועדת הכלכלה, על הדיון הזה שאנחנו מקיימים, גם בימים טרופים, קשים ומורכבים אלה, ועל ההיענות שלך לעשות את זה יחד

פנינה תמנו:  אני חושבת שהפלטפורמה הנכונה היא שתי הוועדות במשותף

פנינה תמנו:       יש לזכור ולהזכיר שאנחנו מדברים על בנות זוג של אנשים שנקראו לצו 8, אבל גם על בני זוג שבנות הזוג שלהם נקראו לצו 8

פנינה תמנו:  אנחנו רואים את הלוחמות שלנו נלחמות בחזית ובכל מקום, בצורה שהיא מעוררת השראה, על אף הנסיבות

פנינה תמנו:       אני אפתח ואומר שברצוני להשתתף בצער המשפחות של החיילים שלנו, שנפלו בקרב הקשה בתוך עזה

פנינה תמנו:  המחירים הם כבדים ולא פשוטים, אך מדינת ישראל נחושה, וצה"ל נחוש, לנצח את המערכה

פנינה תמנו:  בתוך הימים האלה, אנחנו מחבקים את משפחות הנרצחים והנרצחות; את משפחות הנעדרים, החטופים והחטופות, ובוודאי שגם את המשפחות של החללים שלנו, לאחר שהתבשרנו, הבוקר, שעוד תשעה חיילים שלנו נהרגו בקרב

פנינה תמנו:      הנושא שאנחנו מביאים היום הוא נושא סופר חשוב

פנינה תמנו:  יצא לי, בתור יושבת ראש הוועדה לקידום מעמד האישה, לשוחח עם נשים שהבעלים שלהן נמצאים בחזית

פנינה תמנו:  בוודאי שהן לא צריכות לעסוק בשאלה האם הן מוגנות בתוך העבודה

פנינה תמנו:  יש חוקים שנותנים הגנה מסוימת מפני פיטורין, אבל הם לא נותנים את ההגנה בדבר הגעתו של השכר

פנינה תמנו:  הרי, זה מבוסס על כך שהן מנצלות את ימי החופשה שלהן

פנינה תמנו:      אדוני יושב הראש, המדינה טיפה מדשדשת מבחינת מהם המענקים וההגנות שיינתנו; זה נכון שלא כל האימהות לילדים קטנים חייבות להתייצב לעבודה, אבל אני שמעתי מקרים של נשים שהבוסים שלהן אומרים להן: "אתן תתייצבו, כי נגמרו ימי המחלה וימי החופשה שלכן, ואם לא – אנחנו מוציאים אתכן לחל"ת כפוי"

פנינה תמנו:      בסופו של דבר, הדבר הזה לא נותן את השקט הנדרש לחיילים שלנו בחזית – בעיקר למילואימניקים – כדי לבצע את תפקידם, מבלי שהם מוטרדים על כך שהאישה, שנמצאת בעורף, יכולה להסתדר; בין אם זה מבחינת שעות העבודה וההגעה לעבודה, או מבחינה כלכלית

פנינה תמנו:  את זה – אנחנו צריכים לפתור בנחישות, ואני בטוחה, כמי שמכירה אותך, שביחד – אנחנו נפתור את הנושא הזה

פנינה תמנו:  לא רק למען נשות המגויסים בצו 8, אלא גם למען בני הזוג שהנשים שלהם נמצאות בחזית

ועדת הכלכלה): מה את דורשת?     

פנינה תמנו: אני חושבת שהדבר הראשון שאנחנו צריכים לעשות זה לשמוע את הנציגים, שהרבה מהם נמצאים בזום

פנינה תמנו:  אני רוצה לשמוע מהו המתווה שקיים, כרגע, מבחינת האוצר? ראינו פרסומים כאלה ואחרים, והדבר לא ברור

פנינה תמנו:  אין בהירות לאן פנינו

פנינה תמנו:  מה הולכים בנות ובני הזוג? נציגת האוצר, עדי, את שומעת אותנו?     

עדי פרונקפוקטר: שלום, עדי ממשרד האוצר

עדי פרונקפוקטר:  באמת מקדמים עכשיו כל מיני מענים לחל"ת, אבל אלה נושאים שעדיין נמצאים בדיונים, אז עוד אין מתווה ברור

עדי פרונקפוקטר:  אנחנו מבינים את הצורך, ויש איזה ניסיון לקדם משהו

פנינה תמנו: עדי, אני לא שומעת אותך

קריאה: היא על Mute

פנינה תמנו: בדיוק כמו שהם לא מצליחים לתפעל את זה – כך הם גם לא מצליחים להזרים את הכסף

פנינה תמנו:  זו תשובה שהיא בלתי מתקבלת על הדעת

פנינה תמנו:  אם שמעתי נכון, אמרת: "זהו, זו התשובה שלי

פנינה תמנו:  עדיין לא הגענו לשום מתווה"

פנינה תמנו:  אני רוצה להזכיר: אנחנו נמצאים כבר חודש בתוך אירוע מאוד קשה

פנינה תמנו:  בתוך זה שישראל במלחמה

פנינה תמנו:  כמעט חודש שישנם גברים ונשים שמגויסים למילואים

פנינה תמנו:  להגיד: "אין לנו מתווה" – זו בעיה מאוד גדולה

פנינה תמנו:  אני מבינה שלא הכל באחריות שלך, אבל זו לא תשובה רצינית

עדי פרונקפוקטר: אני רפרנטית שמטפלת בנושא ביטחון, ובנושא מילואים באופן כללי

עדי פרונקפוקטר:  הנושא של נשות המילואים והתעסוקה שלהם קשור למי שמתעסק עם תעסוקה

עדי פרונקפוקטר:  אני נמצאת בקשר איתה, אבל היא לא יכלה להגיע לפה כרגע

עדי פרונקפוקטר:  אני בודקת אם היא תוכל לעלות בהמשך

פנינה תמנו: מי זו?     

עדי פרונקפוקטר: גיל

ועדת הכלכלה): מה שחברת הכנסת אומרת זה שלנשות – הרוב זה נשים; כמעט ואין גברים – המילואימניקים, שנמצאים היום בחזית – צריכות שיהיה להן מתווה מיוחד

פנינה תמנו: הגנה מיוחדת; מתווה מיוחד

ועדת הכלכלה): לא המתווה הרגיל לעובדים שיוצאים לחל"ת היום

ועדת הכלכלה):  אלה זכויות מיוחדות שקשורות לעניין הזה

פנינה תמנו: חד משמעית

ועדת הכלכלה): כי הבעל נמצא בחזית; הן לבד

ועדת הכלכלה):  זה מה שהיא מתכוונת אליו

ועדת הכלכלה):  אם עדיין אין מתווה, בכלל, לגבי עובדים – אז תעשו, לגביהן, מתווה רגיל פלוס

ועדת הכלכלה):  זו הבקשה, בעצם

פנינה תמנו: במיידי

פנינה תמנו:  בנוסף, נזכיר שההגנות, היום, מדברות על ניצול ימי חופשה של מי שיש לו, והגנה מפני פיטורין, אבל אנחנו גם נמצאים לקראת סוף השנה, ולכן ימי החופשה כבר נוצלו

פנינה תמנו:  אנחנו נמצאים אחרי החופשות

פנינה תמנו:  לכן, התשובה הזו – צר לי

פנינה תמנו:  אם סתם שיגרו אותך לפה – ליבי יוצא אליך

פנינה תמנו:  זו לא תשובה טובה

ועדת הכלכלה): פנינה, כרגע, אין מתווה לעובדים

ועדת הכלכלה):  האוצר עוד לא עשה את זה בכלל

ועדת הכלכלה):  יש עדיין ויכוח לגבי מה יהיה עם העובדים שיוצאים לחל"ת, או שלא יוצאים לחל"ת

פנינה תמנו: נכון

פנינה תמנו:  זה – בכללי

ועדת הכלכלה): מה שצריכים לבקש זה שלנשים של האנשים בנמצאים בחזית – יהיו זכויות מיוחדות

ועדת הכלכלה):  זה הכל

ועדת הכלכלה):  שבכל מתווה שלא יהיה – הן יקבלו תוספת על העניין הזה

מיכל מרים וולדיגר: שזה יהיה מדורג

פנינה תמנו: נמצאת כאן סגנית שר האוצר משכבר הימים, שהתפטרה ממש לפני שבוע - - -     

מיכל מרים וולדיגר: ואני חייבת לומר שזו לא הייתה מחאה; אני מאוד אוהבת את אנשי האוצר

מיכל מרים וולדיגר:  אני חושבת שהם עושים עבודה טובה

מיכל מרים וולדיגר:  זה היה משיקולים של הרצון לקחת אחריות – או, יותר נכון, לא לקחת אחריות, אלא להגיד: "רגע, יש כאן משהו" – טוב, לא ניכנס לזה

מיכל מרים וולדיגר:  זה לא רלוונטי

מיכל מרים וולדיגר:       אני מסכימה שצריך לתת העדפה לנשות או בעלי המשרתים והמשרתות, חד וחלק

מיכל מרים וולדיגר:  ברשותך, עוד נקודה – אני חייבת, פשוט, ללכת לעוד ועדה – כולם מתעסקים היום בבריאות הנפש

מיכל מרים וולדיגר:  הגיע הזמן להתעסק בבריאות הנפש

פנינה תמנו: מה את יודעת? מיכל, הרי, בסופו של דבר, את מאוד מקורבת לשר האוצר

פנינה תמנו:  אני חייבת לומר: אנחנו כבר חודש בתוך האירוע

פנינה תמנו:  זה לא הגיוני שאין תשובה

פנינה תמנו:  את פספסת את התשובה של הנציגה, והיא הייתה מאוד קצרה: במשפט אחד – אין כלום

מיכל מרים וולדיגר: אני לא יודעת מה היא אמרה; לא שמעתי

מיכל מרים וולדיגר:  כמו שאמר כבוד יושב הראש – אין ספק שדנים כל הזמן באיך לפצות את כל המשק; זה לא משהו חדש

מיכל מרים וולדיגר:  הייתה תכנית שהונחה על השולחן, והיא לא הייתה מספיק טובה, אז תיקנו

מיכל מרים וולדיגר:  אני חשבתי שצריך לאשר ולתקן אחרי שאישרו

מיכל מרים וולדיגר:  אין זמן לעשות דיוקים בחירום; עושים, שולחים ואז מתקנים, כדי שלפחות חלק יקבלו

מיכל מרים וולדיגר:      מה שחשוב לי לציין, במיוחד – שני יושבי הראש הנכבדים – מדבר על אותן נשים שהן הורים לילדים קטנים

מיכל מרים וולדיגר:  הבעל נמצא במילואים, לילדים לא הייתה מסגרת, והן, עצמן – מורות

מיכל מרים וולדיגר:  הן יחויבו ללכת לבית הספר כדי לתת את המענה לילדים אחרים, ואין להן יכולת

מיכל מרים וולדיגר:  הבעל במילואים, והם לא תמיד גרים ליד משפחה שיכולה לעזור, ואין מה לעשות

מיכל מרים וולדיגר:  אין פתרון, אפילו

מיכל מרים וולדיגר:       כשפונים למשרד החינוך, הם אומרים: "טוב, שתיקח חל"ת"

מיכל מרים וולדיגר:  למה שהיא תיקח חל"ת? עכשיו תיקנו את החל"ת; מספיק לקחת שבועיים

מיכל מרים וולדיגר:  כשזה נאמר, בתחילה, היה צריך לקחת חודש קלנדרי

מיכל מרים וולדיגר:  למה? הם לא תרמו מספיק למדינת ישראל? הבעל במילואים, ויכול, בכל שניה, גם לא לחזור; יש ילדים קטנים בבית, שאין להם שום פתרון

מיכל מרים וולדיגר:  אי אפשר להשאיר ילד בן שנה וילדה בת שלוש לבד בבית

מיכל מרים וולדיגר:  למה אנחנו לא נותנים פתרון?     

פנינה תמנו: צריך לתת פתרון, ושר האוצר צריך לתת פתרון מידי, קודם כל

פנינה תמנו:  שר האוצר חייב לתת, באופן מידי, את ההגנה ואת הביטחון לנשים ולבני הזוג של מי שנקראו בצו 8

פנינה תמנו:  זה צריך היה להיעשות אתמול

פנינה תמנו:  לעניין המשק כולו, ברור שיש פה דיונים – יש הרבה דיונים בוועדת הכלכלה ובוועדת הכספים – אבל אנחנו דורשים משר האוצר לתת את התשובות היום עבור הקבוצה הספציפית הזו

פנינה תמנו:      לא ייתכן מצב שבו אני שומעת מחיילים שמפקדים לא רגועים

פנינה תמנו:  הראש שלהם צריך להיות, כרגע, במלחמה, בלחימה ובמה שהם צריכים לבצע, ולא בנשים מתוסכלות, שלחלק מהן אין סידור – לא בהכרח שיש סבא או סבתא; לא בהכרח שלסבא ולסבתא יש ממ"ד

פנינה תמנו:  יש הרבה מאוד מורכבויות – ורוצים להוציא אותן לחל"ת

פנינה תמנו:  את זה – אנחנו חייבים לפתור

פנינה תמנו:      מתחילת המלחמה יש פה עבודה מאומצת של הכנסת – האופוזיציה והקואליציה

פנינה תמנו:  למעלה מ-100 חברי כנסת עושים שיתופי פעולה וצוותי משימה

פנינה תמנו:  אין לי ספק שאת מגויסת למאמץ הזה, ואנחנו חייבים למצוא פתרון

מיכל מרים וולדיגר: נכון

מיכל מרים וולדיגר:  מי כמוך יודע – אני נמצאת בחמ"ל

מיכל מרים וולדיגר:  הקמנו את החמ"ל, ואנחנו ממשיכים לעשות, אבל אני רוצה לומר שזה לא האוצר, אלא האוצר עם כל משרדי הממשלה

מיכל מרים וולדיגר:  האירוע הזה צריך להיות מתוכלל לגמרי – עם משרד הביטחון; עם משרד החינוך – כמו שאמרת, לגבי מורים ומורות

מיכל מרים וולדיגר:  צריך לשבת עכשיו, יחד, סביב השולחן, ולהגיד: "אוקיי, הנה הפתרון"

מיכל מרים וולדיגר:  ותמיד יהיו כאלה שיעקמו את האף

מיכל מרים וולדיגר:  אין מה לעשות; אי אפשר לרצות את כולם, אבל צריך לצאת עכשיו עם פתרון, ואם צריך לתקן אותו – נתקן אותו אחר כך

פנינה תמנו: בסדר גמור

פנינה תמנו:  אפרופו משרד הביטחון – נמצא איתנו תא"ל בני בן ארי, קצין מילואים ראשי

פנינה תמנו:  שלום

פנינה תמנו:  לחזק את ידיך בתקופה הזו

מירב בן ארי: תודה רבה

מירב בן ארי:  קודם כל, אני מעריך את ההזמנה לדיון ואת הקולות שאני שומע

מירב בן ארי:  אני מזדהה עם כל מילה

מירב בן ארי:  אני אנסה, באמת בקצרה – בלי לגזול מזמנכם יותר מדי – לתמצת לכם את מה שעולה מהשטח

מירב בן ארי:  בניגוד לכל דבר בצבא – זה לא מתחלק ל-3, אלא ל-2

מירב בן ארי:  אנשי המילואים מעבירים מסר מאוד ברור כלפי מעלה, לרוחב, ולעם ישראל, בכלל

מירב בן ארי:       אנחנו מוכנים לשלם המון מחירים כדי להגן על המולדת

מירב בן ארי:  לקחת סיכונים בחיים, גם בתנאים קשים – אוטוטו חורף – ואנחנו עובדים פה 24/7

מירב בן ארי:  הכל בסדר

מירב בן ארי:  קודם כל – תנו לנו לעשות את העבודה עד הסוף ולהסיר את האיום ממדינת ישראל, בדרום ובצפון

מירב בן ארי:  הדבר השני – תדאגו לנו לעורף

מירב בן ארי:      אני חושב שמה שאמרת עכשיו, וסיימת בזה – שהם צריכים להיות רגועים בשביל לעשות את הדבר הזה – הוא לב העניין

מירב בן ארי:  בסוף, האנשים, המפקדים, הלוחמים, תומכי הלחימה וכולם – מוכנים לשלם מחירים אישיים עד הסוף, אבל לדעת שמדינת ישראל דואגת להם לעורף האזרחי; לאישה ולילדים

מירב בן ארי:  זה הדבר שייצר את הביטחון, את הלכידות ואת הנחישות להמשיך, כי ברור לנו שזה יהיה ארוך וקשה

מירב בן ארי:       יש כבר מחירים כבדים, ונצטרך, כנראה, לשלם עוד בהמשך

מירב בן ארי:  אנחנו מוכנים להכל, אבל צריך לצאת עכשיו בהודעות ברורות מאוד לעורף האזרחי של אנשי המילואים, שייתנו להם את השקט ואת הביטחון כדי להמשיך במשימות ובלחימה

מירב בן ארי:       שני דברים מרכזיים שעלו מהשטח, בהקשר הזה: א', האפשרות לצאת לחל"ת, אבל עם תשלום מהיום הראשון

מירב בן ארי:  בלי ימי חופשה וכל מיני פטנטים אחרים, אלא באמת, כמו שאמרתם – לשים אותם בתכנית מועדפת, כשפלח המדויק הוא בנות או בני הזוג שיש להם ילדים קטנים

מירב בן ארי:  זה הפלח שצריך את הפתרון

מירב בן ארי:       ב', צריך את האופציה, אולי – באיזו שהיא הוראת שעה, או משהו כזה – לתת להם גם את האופציה לצאת מוקדם מהעבודה, כדי להגיע לילדים, וגם להגן עליהם מפני פיטורין בתקופה הזו

מירב בן ארי:  אני חושב שאלה הקולות המרכזיים שאני יכול להעביר אליכם מחיילי המילואים בשטח

מירב בן ארי:       שוב, אני חושב שהדיון הזה הוא חשוב מאין כמוהו, אבל חשוב שגם יהיו לו תוצאות

מירב בן ארי:  שתהיה הודעה ברורה, כבר עכשיו, שיהיה מתווה נפרד שמגן על האוכלוסייה הזו

מירב בן ארי:  תודה

ועדת הכלכלה): קודם כל, תודה לך על הדברים

ועדת הכלכלה):  כיוונת בדיוק למה שאמרנו: אנחנו רוצים שיהיה מתווה מיוחד לנשות המילואימניקים שבחזית, ושכולם יהיו רגועים – גם בחזית וגם בעורף

ועדת הכלכלה):  אם יש לכם איזה שהוא מתווה שהצבא יכול להגיש לנו – אנחנו נשמח מאוד, ואז נוכל לקדם אותו מול האוצר, ומול כל הגורמים שצריך

ועדת הכלכלה):      אם אתם יכולים לחשוב על משהו, בצבא – לנו יש עמדה, אבל היינו רוצים לראות גם את העמדה שלכם בעניין הזה

ועדת הכלכלה):  אם תוכלו להביא לנו את זה עד מחר, אפילו – אנחנו נוכל לקדם את זה במתווה הפיצויים, ובכל המתווה שהולכים לתכנן בעניין הזה

מירב בן ארי: בסדר גמור

מירב בן ארי:  אנחנו נעביר את המתווים האלה

מירב בן ארי:  נמצא איתי פה, בדיון, גם היועץ שלי, ואנחנו נעביר אליכם, עוד היום, את ההצעות האלה מהשטח

מירב בן ארי:  אני רק אגיד עוד משפט אחד, ברשותכם: לצערי הרב, זו אוכלוסייה שאנחנו, כצה"ל, לא יודעים להגיע אליה

מירב בן ארי:  אין לנו את הדרכים החוקיות, או הטכניות, להגיע לאוכלוסייה הזו ולהגן עליה

מירב בן ארי:  אנחנו יודעים להגיע למשרת עצמו – ואנחנו עושים את זה, ופועלים רבות בעניין הזה – אבל לאוכלוסייה של הנשים והמשפחות – קשה לנו יותר להגיע

פנינה תמנו: ראשית, אני רוצה להודות לך על הרשמים שאתה מביא מהשטח

פנינה תמנו:  אכן, אתם לא מגיעים לבנות ולבני הזוג, ללא ספק, אבל המשרתים והמילואימניקים הם אצלכם, וזה שאתם ערניים לדופק ולהלך הרוח – זה מאוד משמעותי

פנינה תמנו:       אני חושבת שכולנו רואים פה עין בעין, ועם זאת, אנחנו מבינים שגם לאלמנט הזמן יש משמעות מכרעת, כי אנחנו כבר חודש בתוך האירוע הקשה הזה

פנינה תמנו:  אנחנו נעשה את כל המאמץ – גם אחרי שתגישו לנו את נייר העמדה שלכם - - -     

ועדת הכלכלה): תשלח לנו את זה למייל של ועדת הכלכלה

מירב בן ארי: בסדר גמור

מירב בן ארי:  נעביר לכם את זה בהקדם

פנינה תמנו: תודה רבה

פנינה תמנו:  חזק ואמץ

מירב בן ארי: תודה רבה לכם

פנינה תמנו: חברת הכנסת שלי מירון

שלי טל מירון: תודה רבה לשניכם על הדיון המאוד חשוב הזה

שלי טל מירון:  אני חושבת שאמרתם את כל הדברים החשובים

שלי טל מירון:  אני רק רוצה לציין: יש גם את המיזם הנפלא שנקרא: "העוגן למשפחות המילואים", שזה, בעצם, חיבור בין המשפחות של המשרתים לבין מתנדבים, שנרתמו ב-Babysitting, בארוחות חמות ובדברים שבהם הם מנסים לעזור

שלי טל מירון:  שוב, החברה האזרחית הנפלאה, שעושה עבודה שהיא בלתי נתפסת

שלי טל מירון:  כל הכבוד להם

שלי טל מירון:  אולי אנחנו יכולים ללמוד מזה משהו

שלי טל מירון:  יש פה מעטפת שלמה

שלי טל מירון:      אני חושבת גם על האימהות שיש להן קטנטנים, ואין מסגרות

שלי טל מירון:  גם לי יש שתי בנות בבית, והמסגרות שלהן עדיין לא מוסדרות – חצי מהיום בזום וחצי מהיום בבית הספר; יום אחד הן בבית ויום אחד הן בבית הספר

שלי טל מירון:  שום דבר לא מאורגן עד הסוף

שלי טל מירון:       יש פה אין-ספור מקרים

שלי טל מירון:  יש אימהות שחייבות להישאר בבית עם הילדים – אין להן מענה אחר; אין איפה לשים את הילדים – ויש אימהות שעבורן – זה משולב

שלי טל מירון:  אגב, חשוב לי להגיד שאלה לא רק אימהות, אלא גם אבות, כי יש נשים שנמצאות במילואים, והגברים עם הילדים בבית

שלי טל מירון:       אבל הדבר הכי חשוב, בראש ובראשונה, זה המוגנות שלהם מפני פיטורין

שלי טל מירון:  שלא יהיה פה מצב שמפטרים אותם בגלל שהם צריכים להיות בבית עם הילדים

שלי טל מירון:  זה – בראש ובראשונה, מעבר למתווה

שלי טל מירון:  הגנה מפיטורין

שלי טל מירון:  פשוט לא לאפשר את זה מבחינה חוקית

שלי טל מירון:  לגבי כל השאר – אנחנו נסגור את המתווה

פנינה תמנו: הגנה מפיטורין – יש

פנינה תמנו:  הבעיה האמיתית - - -     

שלי טל מירון: אני לא חושבת שיש הגנה מפיטורין

אופיר כץ: חוק חיילים משוחררים (החזרה לעבודה) עוסק אך ורק בחיילי המילואים

אופיר כץ:  אופיר טל, עמותת המילואים

ועדת הכלכלה): אז אין הגנה לנשות המילואימניקים?     

אופיר כץ: אין הגנה לנשות המילואימניקים

אופיר כץ:  מדובר בתיקון חקיקה שלא דורש עלות כספית של המדינה

אופיר כץ:  לא צריך את כל הבירוקרטיה של האוצר; סליחה שאני אומר את זה

אופיר כץ:  זה תיקון פשוט וקל – להרחיב את אותה ההגנה, שקבועה היום בחוק, גם לבני משפחה – לבני זוג או לבנות זוג של מי שנמצא בצו 8

שלי טל מירון: בואו נעשה את זה

שלי טל מירון:  אני אשמח לעשות את תיקון החקיקה הזה

ועדת הכלכלה): אי אפשר להגיש הצעות פרטיות

שלי טל מירון: בואו נעשה את זה דרך הממשלה

ועדת הכלכלה): נכניס את זה במסגרת מתווה הפיצויים

שלי טל מירון: אבל אולי נעשה את זה זריז, עכשיו?     

ועדת הכלכלה): קודם כל – שיגישו לנו מסמך מהצבא

ועדת הכלכלה):  זה הרבה יותר קל, דרך אגב

פנינה תמנו: בסדר

פנינה תמנו:  אתה רוצה להוסיף?      

אופיר כץ: כן

פנינה תמנו: מהי תמונת המצב?     

אופיר כץ: אופיר טל, העמותה למען משרתי המילואים

אופיר כץ:  אנחנו פנינו פעמים רבות, גם למשרד האוצר וגם למשרד הביטחון, בכמה נושאים, ולא קיבלנו תשובות

אופיר כץ:  זה מאוד מצער, כי – 3כמו ששמענו ממשרד האוצר פה – הם לא מטפלים ולא מקדמים דברים, למרבה הצער

אופיר כץ:  אנחנו הבאנו רעיונות קונקרטיים לטיפול, ולא קיבלנו תשובות

אופיר כץ:       מבחינתנו, יש כמה נושאים שדורשים טיפול

אופיר כץ:  לחלק מהם יש עלות, ולחלק – אין

אופיר כץ:  נגענו עכשיו בחוק חיילים משוחררים (החזרה לעבודה) – זה תיקון פשוט

אופיר כץ:  היום, יש בחוק שעה – שמי שבן או בת זוגו במילואים - - -     

פנינה תמנו: כן

פנינה תמנו:  זה חוק עבודת נשים

אופיר כץ: כן

אופיר כץ:  יש לו שעה

אופיר כץ:  אנחנו מבקשים שזה יעלה לשעתיים; לפחות – במגזר הציבורי

אופיר כץ:  זה יותר מסובך להטיל את זה על המגזר הפרטי; אנחנו מודעים לזה

אופיר כץ:  העלויות של זה הן גבוהות, מבחינת המגזר הפרטי, אבל במגזר הציבורי – אין סיבה שזה לא יעלה לשעתיים

אופיר כץ:      הדבר השני נוגע לסוגיית דמי האבטלה למי שנמצא בחל"ת

אופיר כץ:  אני מבין - - -     

פנינה תמנו: חשוב לי לחדד: בהתאם לחוק הגנה על עובדים בשעת חירום, התשס"ו, כשיש הכרזה על מצב חירום בעורף – יש איסור פיטורים של עובדת בשל היעדרותה מהעבודה לצורך השגחה על ילדיה על גיל 14, או עד גיל 21, אם מדובר על ילדים עם צרכים מיוחדים

פנינה תמנו:  זה לא נכון לבוא ולומר שאין הגנה – יש הגנות מסוימות; הן לא מספיקות, אז חשוב שכן נחדד את זה שהחוק הוא לא - - -     

ועדת הכלכלה): יש הגנה למי שיש לה ילדים מתחת לגיל 14

ועדת הכלכלה):  אתה מבקש הגנה באופן כללי?     

אופיר כץ: כן

אופיר כץ:  בהחלט

ועדת הכלכלה): הבנתי

פנינה תמנו: אתה אומר: "לתת – לא משנה הפקטור של הילדים"?     

קריאה: הגילאים של הילדים

אופיר כץ: אני חושב שזה לא הפקטור היחידי שאנחנו צריכים להסתכל עליו

אופיר כץ:  מי שבן או בת הזוג שלו נמצאים במילואים – נמצא במצוקה מסוימת

אופיר כץ:  אני יכול להגיד לכם מה קורה עם עובדים מהמשרד שלנו, שבנות הזוג שלהם עסוקות סביב השעון בכל מיני דברים שקשורים למילואים – גם כשהם לא נשואים ואין להם ילדים

פנינה תמנו: תודה רבה לך

פנינה תמנו:  אני אגיד איפה אני כן רואה את הפרצה, ואמרתי את זה גם קודם

פנינה תמנו:  יש מעסיקים שדווקא מנצלים את הסמכות בהתאם לחוק החופשה השנתית, ואז הם מוציאים לחופשה כפויה, שזה סוג של פיטורין שקטים, שלאו דווקא, בהכרח, הן חוזרות או חוזרים לעבודה לאחריהם

פנינה תמנו:  נמצאת כאן נציבת שוויון הזדמנויות בעבודה, עו"ד מרים כבהא

אופיר כץ: אפשר רק להשלים את הדברים?     

פנינה תמנו: כן

פנינה תמנו:  לסיכום

אופיר כץ: נושא נוסף שאנחנו מבקשים הוא הנושא של החל"ת

אופיר כץ:  אנחנו מבקשים שיהיה חל"ת דמי אבטלה למי שבן או בת הזוג שלהם נמצאים במילואים; לא חל"ת של שבועיים ולא חל"ת של חודש

אופיר כץ:  גם זה לא הוסדר עדיין, למיטב ידיעתי

אופיר כץ:  אנחנו מבקשים שיהיו דמי אבטלה מהרגע שהם יוצאים לחל"ת

אופיר כץ:  זה דבר אחד

ועדת הכלכלה): אבל זה יהיה בתכנית הפיצוי הכללית

ועדת הכלכלה):  אם לא ייקבע שמשלמים משכורת בחל"ת – נצטרך לגשת לטיעון שלך, של איך פותרים את הבעיה של נשות המילואימניקים שבחזית

ועדת הכלכלה):  אבל אם יש מסגרת כוללת לכולם – זה נמצא בתוך המסגרת

ועדת הכלכלה):  אין שום בעיה

פנינה תמנו: כן, אבל הבעיה היא שהוויכוחים האלה לא נגמרים, ואני קוראת, שוב, לשר האוצר: אדוני שר האוצר – תדאג לבני ובנות הזוג של מי שנקראו לצו 8, והם נמצאים בחזית

פנינה תמנו:  זה – לפני כל דבר אחר בהסדר הכללי

פנינה תמנו:  אני אומרת לך – זה בלתי אפשרי

אופיר כץ: הדבר הנוסף שביקשנו, בדומה למה שהיה אחרי צוק איתן, זה הקמת קרן פיצויים לחיילי מילואים שנפגעו ולבני משפחותיהם

אופיר כץ:  ביקשנו את הנושא הזה, ולא זכינו להתייחסות

אופיר כץ:  אנחנו מבקשים שתוקם קרן פיצויים מיוחדת, כמו שהייתה אחרי צוק איתן

אופיר כץ:  אנחנו נמצאים באירוע הרבה יותר ממושך ומשמעותי מצוק איתן, וזה דבר שחייבים - - -     

ועדת הכלכלה): איזו קרן פיצויים?     

אופיר כץ: הוקמה קרן פיצויים לחיילי מילואים ולבני משפחותיהם, באחריות צה"ל - - -     

ועדת הכלכלה): למי שהיה לו עסק, ודברים מהסוג הזה?     

אופיר כץ: גם דברים מהסוג הזה

אופיר כץ:  כן

ועדת הכלכלה): אני מציע שכל הדברים האלה יבואו לדיון אחרי שייקבע המתווה

ועדת הכלכלה):  יכול להיות שזה פותר את הבעיה להרבה מאוד אנשים

ועדת הכלכלה):  הוא יהיה בתוך שבוע; נסיים את זה בכנסת

אופיר כץ: אין לנו פתרון לזה

פנינה תמנו: אתה אומר שבצוק איתן – זה היה?     

אופיר כץ: בצוק איתן – היה

פנינה תמנו: כמה זמן אחרי, בעצם? זה היה בדיעבד?     

אופיר כץ: כן

אופיר כץ:  עד כמה שאני זוכר – זה היה בדיעבד

ועדת הכלכלה): זו קרן שנותנת פיצוי שהוא גבוה הרבה יותר מהפיצוי הכללי?     

אופיר כץ: נכון

אופיר כץ:  למקרים מיוחדים של חיילי מילואים ובני משפחותיהם שנפגעו

אופיר כץ:  אנחנו מבקשים שקרן כזו תוקם גם עכשיו, ושהיא לא תהיה באחריות צה"ל

ועדת הכלכלה): הבנתי

אופיר כץ: חצי מהקרן שהוקמה לצוק איתן – נשארה אצל צה"ל, ולא חולקה לחיילי המילואים

ועדת הכלכלה): כמה יש בקרן הזו?     

אופיר כץ: למיטב זכרוני – ואני לא אומר את זה ב-100% – ראיתי בכתבות שהיו שם 30 מיליון ₪

פנינה תמנו: תודה

פנינה תמנו:  אין לנו זמן; המליאה מתחילה ב-11:00, אבל אני כן אומר לך כזה דבר, כדי שאנחנו נהיה קשובים וכדי שהכל יהיה בכתב: אני מבקשת ממך להעביר, בכתב, את כל הנקודות – על הקרן, על אי-מוגנות מפיטורין ונקודות נוספות

פנינה תמנו:  ניקח את הכל, ואני, וגם יושב ראש ועדת הכלכלה, יחד עם חברי כנסת רציניים – נדאג להביא את זה לשר האוצר

אופיר כץ: תודה רבה

פנינה תמנו: עו"ד מרים כבהא, נציבת שוויון הזדמנויות בעבודה, משרד הכלכלה

פנינה תמנו:  יש איתך עוד נציג ממשרד הכלכלה?     

מרים כבהא: לא

מרים כבהא:  תודה רבה על כינוס הדיון החשוב

מרים כבהא:  אני אציין שתי נקודות שהנציבות מעורבת בהן: אנחנו נותנים ייעוץ משפטי לכל הנשים שפונות אלינו, ושזכויותיהן מופרות בגלל הסיטואציה

מרים כבהא:  אני מזמינה נשים לפנות לנציבות

מרים כבהא:  אנחנו נותנים ייעוץ משפטי וגם ליווי משפטי, במידת הצורך

פנינה תמנו: כמה פניות יש לכם מאז תחילת הלחימה והגיוס?     

מרים כבהא: לא הרבה, אבל אני יכולה לספר על האופן שבו אנחנו מסייעים

מרים כבהא:  סיוון, את רוצה להגיד על הפנייה שהייתה לנו?     

ינון אזולאי: אנחנו מקבלים פניות, למשל, מנשות המילואים

ינון אזולאי:  החוק אומר – וגם עכשיו דיברתם על כך – שאם בעלך נקרא לצו 8 – את צריכה לעבוד שעה פחות, ואז יש המון מעסיקים שמנסים להתחכם: "אם את עובדת מהבית – לא מגיעה לך הזכות", וכו'

ינון אזולאי:  במקרים כאלה – אנחנו פונים למעסיק, ישירות, ומנסים לסייע

ינון אזולאי:  לאחרונה, הפניות עלו; גם מנשים וגם מאנשי המילואים עצמם, שמרגישים שהמעסיקים שלהם עושים להם עוול, ואנחנו כאן בשביל לתת להם את המענה

פנינה תמנו: מה קורה כשאתם מתערבים? המעסיקים מתיישרים?     

מרים כבהא: כן

מרים כבהא:  אני יכולה לשלוח לך מספר מדויק לפניות - - -     

פנינה תמנו: תקריאי את המספר לפניות

פנינה תמנו:  אני חושבת שאתם צריכים לצאת ולעשות שיתוף פעולה עם תא"ל בן ארי בעניין הזה, ואולי, אפילו, לעבות את המוקד שלכם

פנינה תמנו:  יש הבדל כשהמדינה פונה למעסיק שמפר הוראות כאלה ואחרות, למרות שזה חלק קטן מהפתרון

מרים כבהא: בנוסף לכך, אנחנו גם מסייעים ארגונית, בייעוץ ארגוני, למעסיקים שמתקשים להתמודד, היום, עם כל מיני סוגיות שעולות

מרים כבהא:  זו העת לצאת בקריאה למעסיקים – זה הזמן להכלה

מרים כבהא:  ימים קשים עוברים על כולנו, וזה הזמן להכיל, להתחשב ולהקל על המועסקים, מעבר למה שהחוק מחייב; במיוחד על נשים וגברים שבני או בנות הזוג שלהן נמצאים בצו 8

מרים כבהא:  זה חייב להיות מה שמנחה את המעסיקים היום

פנינה תמנו: אוקיי

פנינה תמנו:  משרד העבודה, עו"ד אלה בר דוד, מנהלת תחום בכיר תעסוקה איכותית

אלה בר דוד: בוקר טוב

אלה בר דוד:  אני רק רוצה להוסיף פרספקטיבה

אלה בר דוד:  מתחילת הלחימה, גם אנחנו, כמובן, עוסקים בכל הנושא של הנגשת זכויות העובדים בחירום, ומתמודדים עם הקשיים ועם הלקונות המסוימות שיש באותן הגנות

אלה בר דוד:       אני רוצה לשים שני דברים על השולחן, בעולמות של המתווה, או שינויי החקיקה שנדרשים מהפניות שאנחנו מקבלים

אלה בר דוד:  לא רק נשות המילואים, אלא גם נשים גרושות, ובעליהן גויסו, מתמודדות, היום, עם סיטואציה מאוד קשה

אלה בר דוד:  אם הייתה איזו שהיא חלוקה עם זה – היום, הן נמצאות שלושה שבועות עם ילדים בבית, בלי מסגרות החינוך

אלה בר דוד:       יש לי עובדת שהגרוש שלה גויס

אלה בר דוד:  היא אמא לחמישה ילדים, ואין לה ממ"ד

אלה בר דוד:  אני רק שמה את זה כנקודה לאותו תיקון; לאותו מתווה - - -     

פנינה תמנו: צריך לעשות תיקון – כשההורה השני גויס בצו 8

פנינה תמנו:  זה הסיפור, חד משמעית

ועדת הכלכלה): נכון

ועדת הכלכלה):  הערה נכונה

אלה בר דוד: התכניות שלנו, בתחום המינהל, עובדות על ההון האנושי, ונותנות בעיקר כלים

אלה בר דוד:  יש לנו תכנית אחת, מימונית, שהיא לטובת אימהות חד הוריות שמגבירות עבודה

אלה בר דוד:  אנחנו הוצאנו הוראת שעה שמאפשרת להן, ראשית, להקפיא את הזכאות שלהן, כי הן צריכות להוכיח עבודה

אלה בר דוד:  אם הן לא עבדו באוקטובר, לצורך העניין, הן יכולות להקפיא ולהמשיך, עדיין, לקבל את הזכאות בנובמבר, דצמבר, ינואר והלאה

אלה בר דוד:       בנוסף, הן יכולות להגמיש את הסלים

אלה בר דוד:  יש שלושה סלים

אלה בר דוד:  הן יכולות לקבל על צהרונים, והן יוכלו להשתמש בסל הבייביסיטר – הגמשנו להן את כל הכללים, גם בהוראת שעה

פנינה תמנו: לא הבנתי

פנינה תמנו:  מה זאת אומרת? תחדדי לי את הנקודה הזו

פנינה תמנו:  איך הגמישו?     

אלה בר דוד: יש לנו תכנית מימונית, שמממנת שלושה סלים לנשים חד הוריות שהגבירו את עבודתן או את לימודיהן

אלה בר דוד:  זאת אומרת, עשו איזה צעד למוביליות

אלה בר דוד:  בתכנית הזו, בדרך כלל, יש שלושה סלים, שיש ביניהם חלוקה מוגדרת

אלה בר דוד:  אפשרנו לנשים שיש להן זכאות, למשך 18 חודשים, להקפיא את הזכאות לחודש אוקטובר

אלה בר דוד:  אם יצא שהן לא עבדו – הן יוכלו לקבל עוד חודש בנוסף

אלה בר דוד:  בעצם, החודש הזה, שהיה דרמטי – אף אחת לא באמת עבדה בו

אלה בר דוד:      הוצאנו הוראת שעה, והן יכולות להגמיש את הסלים, או להקפיא את הזכאות ולקבל אותה בהמשך

אלה בר דוד:  זאת אומרת, פעלנו, מיד, לתיקון הנושא הזה

אלה בר דוד:  יש לנו הרבה נשים גרושות שם, שבני הזוג שלהן גויסו

אלה בר דוד:  זה עלה ממש כצורך מהשטח, והוצאנו את זה כהוראת שעה

פנינה תמנו: בסדר גמור

פנינה תמנו:  תודה רבה

פנינה תמנו:  שרון בריק, מנכ"לית "קולך"

שרון בריק-דשן: שלום, בוקר טוב

שרון בריק-דשן:  אני מייצגת ארגון של נשים דתיות, ואני רוצה לדבר על הקבוצה הזו, של המשפחות מהציונות הדתית; לא המפלגה, כמובן

שרון בריק-דשן:  כשאנחנו מדברים הרבה פעמים על ייצוג – במיוחד בוועדה שלנו – הפעם, אני רוצה לדבר על ייצוג יתר

שרון בריק-דשן:  המשפחות הדתיות נמצאות בייצוג יתר, כרגע – גם במילואים וגם בסדיר

שרון בריק-דשן:  מדובר - - -     

פנינה תמנו: שרון, אני הולכת לבקש ממך בקשה

פנינה תמנו:  דווקא בעת הזו – פחות מעניין ה-Zoom In על דתי, לא דתי, חילוני או לא חילוני, ודווקא כמי שמכירה אותך, ככזו שפועלת למען נשים וזכויות נשים, גם אם אתם יותר מייצגים את הזרם של נשים דתיות – תשתדלי לדבר בכללי על הבעיות שעולות, בלי דתיים, חילוניים, ייצוג יתר או לא

שרון בריק-דשן: אני מביאה את ייצוג היתר כי זה מה שאני שומעת

שרון בריק-דשן:  אין לי ספק שהוא משקף הרבה יותר, וממש לא רק את הציונות הדתית, שגם כך חיה בתוך החברה החילונית, ולא סגורה בתוך עצמה

שרון בריק-דשן:  הדברים האלה פשוט עולים בעוצמות גדולות יותר, ולכן אני מביאה אותם, וגם מדובר באוכלוסייה שיש בה יותר נשים צעירות שמתגייסות, ומצטרפות למילואים

שרון בריק-דשן:  המלחמה הזו לא דומה למלחמות קודמות בהרבה מובנים, וגם במובן הזה

שרון בריק-דשן:      יצאנו לשטח כדי לשמוע קצת את הנשים הצעירות האלה, ובהרבה פעמים – מדובר במשפחות שיש בהן שני דורות של אנשים מגויסים

שרון בריק-דשן:  במקרה שלי – בן הזוג לוחם ומשרת, אחת הבנות היא קצינה במילואים, ובת נוספת משרתת בסדיר

שרון בריק-דשן:  אני ממש לא היחידה

שרון בריק-דשן:  זה מה שקורה גם במשפחה המורחבת שלי ובמעגל החברים

שרון בריק-דשן:  כלומר, יש שני דורות שמשרתים, כרגע

פנינה תמנו: מהם האתגרים שעולים?     

שרון בריק-דשן: האתגרים נמצאים במיוחד במשפחות המאוד צעירות, שבהן נמצאת בבית אישה צעירה, שרגילה לחלק את משימות הבית בינה לבין בן הזוג שלה

שרון בריק-דשן:  אני רוצה לדבר, רגע, על הנזקים הכלכליים השקופים

שרון בריק-דשן:  הנשים האלה מטפלות לבד בילדים, וזה בא לידי ביטוי כלכלי – בהוצאות הניקיון; בקניות, שלא נעשות בצורה מסודרת וחסכנית כמו תמיד; בנסיעה מיותרת במוניות, ובקיצורי דרך כאלה, כדי שהילדים היותר גדולים לא יהיו יותר מדי שעות באוטובוסים, או כדי שהאמא לא תבזבז יותר שעות עבודה, כי היא צריכה לצאת מוקדם יותר לתחבורה הציבורית

שרון בריק-דשן:      גם רבות מהנשים הן עצמאיות

שרון בריק-דשן:  כלומר, אין פה, בכלל, מה לדבר על מעסיק שיספוג אצלו את שעת ההיעדרות הזו, שדיברתן עליה קודם – שזו לא המדינה, אלא המעסיק

שרון בריק-דשן:  בהרבה משפחות, אם יש לבן הזוג יש רכב חברה, שאיתו, בדרך כלל, עושים את הנסיעות הארוכות – הפעם הוא נסע עם הרכב למילואים, והיא נשארת עם רכב

שרון בריק-דשן:  יש פה, פתאום, הוצאות רכב ודלק שלא היו בעבר

שרון בריק-דשן:      מי מאיתנו שנמצא בחברה האזרחית – אנחנו יודעים שאנחנו שם, מה-07 באוקטובר, במאמץ מאוד גדול

שרון בריק-דשן:  אין בית שלא פתח את הדלת שלו ואת הדברים שבו, וגם לזה יש משמעות כלכלית שקופה של נשיאה בנטל הזה

שרון בריק-דשן:       אני חושבת שייצוג היתר הזה פשוט מביא את הסיפור בעוצמות גדולות יותר, וגם לזה – כמו למענים האחרים – יש מענה אזרחי מאוד גדול

שרון בריק-דשן:  יש המון סיוע אזרחי למשפחות האלה, אבל זה לא צריך להיות כך

שרון בריק-דשן:  תודה רבה

פנינה תמנו: תודה

פנינה תמנו:  אנחנו נשמח לקבל באופן כתוב גם את הדברים שאמרת, על ההשלכות הכלכליות היותר שקופות, כדי שנרכז את זה

פנינה תמנו:  כשאנחנו נציע את המתווה שלנו – ניקח את כל הדברים האלה בחשבון

פנינה תמנו:  עו"ד מאירה בסוק, יועצת משפטית של נעמ"ת, בבקשה

מאירה בסוק: גם לי יש שתי הערות מעשיות

מאירה בסוק:  ההערה הראשונה היא שצריך להפריד בין מעסיקים פרטיים לבין מעסיקים ציבוריים

מאירה בסוק:  בציבוריים – המצב, כנראה, יותר טוב, כי לא מפטרים אותן באותה מידה כמו אצל מעסיקים פרטיים

פנינה תמנו: נמצא איתנו מהרי, מנציבות שירות המדינה, והוא ידבר על זה

מאירה בסוק: דווקא משום שאנחנו נמצאים בוועדת כלכלה, אני רוצה שיהיה ברור, אפילו לפני המתווים, שאני לא רואה שמתקיימים – שלא מפטרים עובדות, ושנותנים את כל המעגל שכולנו רוצים

פנינה תמנו: זה לא ברור? כי קודם הקראתי את החוק

פנינה תמנו:  מה עולה מהשטח?     

מאירה בסוק: עולה מהשטח שמעסיקים שהם לא באיגוד התעשיינים – שהם מעסיקים פרטיים; בעלי מלאכה; כל הדברים האלה – מפטרים עובדים, או שולחים לחל"ת

מאירה בסוק:  אנחנו מדברים על חודש

מאירה בסוק:  הדבר הבעייתי יותר הוא נשים שעובדות לפי שעות

מאירה בסוק:  הרי, יש חצי משק שעובד לפי שעות, ואז – זה לגמרי בעייתי

מאירה בסוק:  כשעושים את המתווה – צריך לתת את הדעת גם על זה, כדי שנשים שלא עובדות במשרות של חודש, אלא במשרות שעתיות – לא ייפגעו, כי הן הראשונות שנפגעות

פנינה תמנו: תודה רבה

פנינה תמנו:  עו"ד גלי זינגר, המשנה למנכ"ל ומנהלת המחלקה המשפטית, שדולת הנשים, את איתנו?     

גלי זינגר: כן

גלי זינגר:  תודה רבה

גלי זינגר:  אני מתנצלת אם אני חוזרת על דברים שנאמרו, כי הייתה לי איזו שהיא בעיה טכנית

גלי זינגר:  קודם כל, תודה שהזמנתם אותנו

גלי זינגר:  יש המון דברים, אבל שני הדברים החשובים בעינינו, כרגע, הם: א', הגנה מפיטורין לבנות זוג ובני זוג של מי שנמצאים במילואים

גלי זינגר:  רובן, כמובן, הן נשים, בימים האלה

גלי זינגר:  כרגע, ההגנה שניתנת בחוק מפני פיטורין היא רק למשרתי המילואים עצמם

גלי זינגר:  כמובן שכשמדובר בילדים – אנחנו צריכות את ההגנה הזו, גם למי שנשאר בבית

גלי זינגר:  זה דבר אחד

גלי זינגר:       זה דורש תיקון חקיקה, שצריך לעשות אותו כמה שיותר מהר כדי לאפשר את ההגנה הזו

גלי זינגר:  בפועל, אנחנו יודעות שכבר מפוטרות נשים, או גברים, שהם בנות ובני זוג של משרתים במילואים - - -     

פנינה תמנו: קיבלתי דיווחים על כך שאתם, בשדולת הנשים, קיבלתם לא מעט פניות

פנינה תמנו:  מה אתם רואים? מהי המגמה? מה סדר הגודל? או שאנחנו מדברים על תופעה בשוליים?     

גלי זינגר: יש קשת של פניות, בכל הנושאים שקשורים למלחמה, כמובן – הוצאה לחל"ת; פיטורין; שאלות לגבי הסיפור של שכר – שזה הדבר השני שרציתי לדבר עליו

גלי זינגר:  מעבר להגנה מפני פיטורין – אנחנו רוצות שיינתן שכר לבנות ובני הזוג שנשארים בבית

פנינה תמנו: חד משמעית

פנינה תמנו:  חידדנו את זה

פנינה תמנו:  אנחנו לא מדברים רק על הגנות

פנינה תמנו:  לצערי, הגנות לא תמיד יהיו הרמטיות, ולכן גם היה חשוב שנפרסם את זה שנציבות שוויון הזדמנויות בעבודה יילחמו בדבר הזה – שכם לשכם, כמובן, עם ארגוני נשים

פנינה תמנו:  לא רק נשים; אנחנו מזכירים ומחדדים שאלה גם בני זוג למילואימניקיות

פנינה תמנו:       המטרה היא שבמתווה שהולך להיות מוצע – בסיוע, במענקים, בתשלומים שיועברו לאזרחים – אנחנו רוצים, קודם כל, במיידי, שיינתן מענה לנשים ולגברים שנמצאים בעורף בזמן שבני ובנות הזוג שלהם נמצאים בחזית

פנינה תמנו:      תודה

פנינה תמנו:  יש עוד משהו שאת רוצה להוסיף?     

גלי זינגר: לא

גלי זינגר:  אנחנו מקבלות המון פניות לקווים הפתוחים שלנו, ואנחנו נשמח להעביר דברים כתובים לוועדה, ככל שיהיו לנו פניות ודברים אחרים שנרצה להעיר

פנינה תמנו: בסדר

פנינה תמנו:  לימור לוי, משרד הביטחון, את נמצאת איתנו?     

לימור לוי: כן

לימור לוי:  אני סגנית ראש אגף חיילים משוחררים, ואמונה על נושא המילואים – כולל מועדון "בהצדעה" וועדות התעסוקה, שמגנות על אנשי המילואים מפני פיטורין

לימור לוי:  כך שיש הגנה, לאיש המילואים, גם לעניין חל"ת ולעניין פיטורין

לימור לוי:  בעניין הזה, אנחנו פועלים להעביר את המידע ולהנגיש אותו בכל הערוצים האפשריים

לימור לוי:      יחד עם זאת, אם אנחנו מדברים על המשפחה, היות ואני גם אמונה על הנושא של מועדון "בהצדעה" לאנשי המילואים – אנחנו עושים מבצעים ובפעילויות לטובת המשפחה, ביוקר המחיה ובכל מה שקשור לפעילויות חינם לילדים, כדי להקל על כל המשפחה

פנינה תמנו: איפה רואים את זה?     

לימור לוי: מי שחבר מועדון "בהצדעה" – שגם כאן אנחנו עושים פעילות יזומות – מקבל את זה אליו, בכל ערוץ אפשרי

פנינה תמנו: זה רק לבני זוג או למשפחות של מילואימניקים שהם חברים במועדון "בהצדעה"? תפתחו את זה

פנינה תמנו:  זה לא הזמן

פנינה תמנו:  אנחנו במלחמה אחרת

פנינה תמנו:  לאנשים אין זמן וראש כדי להיכנס להיות חבר מועדון

לימור לוי: אולי לא הובנתי

לימור לוי:  מועדון "בהצדעה" הוא לאנשי המילואים, וגם מי שנמצא עכשיו בלחימה – אנחנו פועלים מול צה"ל כדי לעשות פעילות יזומה ולהכניס אותו כזכאי, כדי שהמימוש יהיה כמה שיותר מהיר

לימור לוי:  במקביל, אנחנו מרחיבים את ההטבות - - -     

פנינה תמנו: לימור, תהיי איתי רגע

פנינה תמנו:  מה אתם עושים למען המשפחות? תעזבי אותנו מהחיילים; אנחנו רק רוצים שיהיה להם שקט, ובשביל שיהיה להם שקט – אנחנו צריכים שיהיו להם מענקים והגנה על הנשים

פנינה תמנו:  מה אתם עושים? אני מבינה שיש לכם פעילות מבורכת למען המשפחות של המילואימניקיות והמילואימניקים

פנינה תמנו:  האם אתם מגיעים אליהם?     

לימור לוי: זה לא במנדט

לימור לוי:  אנחנו מסתכלים על איש המילואים, וזה אתגר משמעותי – בטח בימים האלה – לדאוג לאיש המילואים לכל המענה הנדרש בכל ההיבטים – מציוד, למזון, להכל; להגן עליו מפני פיטורין ומפני חל"ת, אם הוא לא מעוניין - - -     

פנינה תמנו: אז כנראה שהבנתי אותך לא נכון

פנינה תמנו:  חשבתי שיש פעילות לילדים שלהם, וכל מיני הטבות, כי כך הצגת את זה

קריאה: והמידע מגיע לאיש

לימור לוי: זה מועדון "בהצדעה", שהוא מועדון לאנשי המילואים

לימור לוי:  אנחנו, במסגרת המועדון, מרחיבים את ההטבות ועושים פעילויות למען הילדים, ובחינם, כדי להקל על המשפחה

פנינה תמנו: הבנתי

פנינה תמנו:  אז אני אחדד: המועדון הוא מועדון למי שחבר מועדון

פנינה תמנו:  מה שאני אומרת זה שתפתחו את זה לכלל המילואימניקים בתקופה הזו

פנינה תמנו:  לפתוח את הראש; לצאת מהקופסה; לבוא ולומר, ולפרסם

פנינה תמנו:  את יודעת מה? בסוף – אתם יודעים להגיע למילואימניק ולמילואימניקית, ולשלוח להם שזה פתוח לכולם

פנינה תמנו:  זה מה שאפשר לעשות למען ילדי ישראל, שגם כך נמצאים בחרדה

פנינה תמנו:       כולנו שותפים במאמץ הזה לעטוף את הילדים של המילואימניקים

פנינה תמנו:  ילדים גם כך נמצאים בסיטואציה שבה יש אזעקות בכל הארץ, ולא עלינו, יש ילדים שעברו באמת תופת, אבל ילדים שההורה שלהם נמצא בחזית – הסטרס שלהם הוא הרבה יותר גדול

פנינה תמנו:  אני אומרת את זה מהניסיון אצלי בבית

לימור לוי: אני שמחה שאת אומרת את זה

לימור לוי:  אנחנו עושים את זה – גם בדיוור ישיר אליהם; גם ברשתות החברתיות; גם באתר של בהצדעה; ובכל ערוץ שבו ניתן להגיע אליהם באמצעותו ולפרסם בו את ההטבות ואת הפעילויות

פנינה תמנו: מצוין

פנינה תמנו:  אז תפתחו את המועדון לכולם

לימור לוי: זה מה שאנחנו עושים

פנינה תמנו: בסדר גמור

פנינה תמנו:  בהצלחה בפעילות

פנינה תמנו:  מולוגטה מהרי, נציבות שירות המדינה

פנינה תמנו:  את ה-Title המלא, בבקשה

פנינה תמנו: =הן ייש << דובר >>     

מולוגטה מהרי: מנהל תחום תכנון אסטרטגי, האגף לשוויון מגדרי בנציבות שירות המדינה

מולוגטה מהרי:  מאז תחילת המלחמה, נציבות שירות המדינה הובילה מספר מהלכים

מולוגטה מהרי:  אחד מהם הוא להתאים את התקנות להוראת השעה, שיגיעו למשרדים, כמו, למשל, לתת קיצור שעה בעבודה לבני ובנות זוג של משרתי מילואים, ולהנגיש את זה לעובדים בשירות המדינה

מולוגטה מהרי:      בין היתר, קיימנו מספר זומים כדי לבנות את החוסן של הנשים וההורים שנשארים בבית, ולהקנות להם כלים להתמודדות עם הנושא

מולוגטה מהרי:  תכננו גם לתת כלים על האופן שבו צריך לקיים שיחה עם החייל שנמצא בחזית, ולתת לו את תחושת הביטחון שהכל רגוע בבית, ושהוא יכול להתמודד עם זה

מולוגטה מהרי:      בנוסף, ממונות הרווחה וממונות השוויון המגדרי מקיימות סבב שיחות עם העובדים שלהן במשרד, שמשרתים במילואים, כדי לראות את הצרכים שלהם ולנסות לענות עליהם

מולוגטה מהרי:  בנוסף, יצאה הנחייה שנותנת הטבה מסוימת למשרתי המילואים תחת הרווחה

פנינה תמנו: הבנתי

פנינה תמנו:  תודה רבה

פנינה תמנו:  ההסתדרות הלאומית נמצאת כאן?     

עידית ליפוביצקי: עידית ליפוביצקי, הסתדרות עובדים לאומית

עידית ליפוביצקי:  קודם כל, אנחנו רוצים לברך על הדיון החשוב הזה

עידית ליפוביצקי:  מאז האסון הגדול שפקד אותנו, אנחנו נרתמים לכל דבר, בשוטף, בצו 8 חברתי, לחברים ולחברות אצלנו, בהסתדרות הלאומית

עידית ליפוביצקי:  אני כבר אומר שלא רק לחברים ולחברות; אנחנו פתחנו את זה לכל מי שזקוק וזקוקה לסיוע ולתמיכה – כלכלית, משפטית, רגשית, וכל מה שעולה כצורך

עידית ליפוביצקי:      אני רוצה להוסיף לדברים החשובים שנאמרו פה לגבי בני ובנות הזוג של אנשי המילואים: אנחנו מייצגים גם את קבוצת הרבש"צים, שלא מוכרים ככוחות הביטחון

עידית ליפוביצקי:  בימים אלה פתחתי קבוצת וואטסאפ מאוד גדולה של נשות הרבש"צים - - -     

פנינה תמנו: הם לא מוכרים עדיין?     

עידית ליפוביצקי: הם עדיין לא מוכרים ככוחות הביטחון

עידית ליפוביצקי:  דרך אגב, היום אנחנו שומעים - - -     

פנינה תמנו: אבל החללים הוכרו, לפי הבנתי

עידית ליפוביצקי: החללים – כן

עידית ליפוביצקי:  אבל הם מגויסים בצו 8

עידית ליפוביצקי:  איך זה יכול להיות?     

פנינה תמנו: אני אומרת את זה צער: יש גופים שבצרתנו – אנחנו רואים דווקא את הגבורה שלהם, כמו אנשי זק"א; כיתות הכוננות; הרבש"צים – שהמעמד שלהם לא מוסדר, אבל אנחנו מבינים, כולנו, איזו עבודת קודש, ואיזו גבורה

פנינה תמנו:  אנחנו נסדיר את זה

פנינה תמנו:  אני לא חושבת שמישהו יכול להתחמק, בכלל, מלהסדיר את העניין הזה, לגבי כיתות הכוננות או לגבי זק"א

פנינה תמנו:  כולנו שולחים להם חיבוק, מכאן

פנינה תמנו:  טוב שהעלית את זה

פנינה תמנו:  עוד משהו?     

עידית ליפוביצקי: משפט סיום

עידית ליפוביצקי:  היום – כמו שאמרת, חברת הכנסת הנכבדה – אנחנו רואים וערים למצוקה יותר ויותר

עידית ליפוביצקי:  מזה שנים רבות, הסתדרות לאומית נלחמת למען הזכויות שלהם, ורק היום, כשהגענו לאסון הזה, יש יותר פתיחות והבנה

עידית ליפוביצקי:  קיימת בורות לגבי התפקיד שלהם; הם נמצאים בקו האש, והם הגורם הראשוני שבא למנוע את האסון שפקד אותנו

עידית ליפוביצקי:  הם אלה שמשלמים את המחיר

עידית ליפוביצקי:      אני מדברת עם הנשים שלהם בכל יום ושומעת את המצוקה שלהן

עידית ליפוביצקי:  אין בן זוג שיבוא ויסייע להן; בטח שלא בימים אלה, ודרך אגב – גם לא בשגרה

עידית ליפוביצקי:  זה הזמן לבוא ולעשות שינוי בעניין הזה, ולתת להם את כל הזכויות שמגיעות להם

פנינה תמנו: תודה רבה

פנינה תמנו:  חבר הכנסת בצלאל

אברהם בצלאל: בוקר טוב, עד כמה שאפשר להגיד "בוקר טוב"

אברהם בצלאל:  דבר ראשון, ליבנו עם משפחות החיילים

אברהם בצלאל:  לצערנו – 11 חיילים זה משהו גדול מאוד

אברהם בצלאל:  אני שומע, תוך כדי, שיש עוד אחד

אברהם בצלאל:  זו מלחמה לא פשוטה, וליבנו עם המשפחות, וכמובן שמשפחות החטופים; כולנו מתפללים להחזרתם, בשלמותם, כמה שיותר מהר

אברהם בצלאל:       אנחנו מחזקים את ידיהם של כל החיילים על העבודה המאומצת, יום ולילה; על הגבורה; על כוח הלחימה שיש להם

אברהם בצלאל:  בעזרת השם, הקדוש ברוך הוא יחזיר את כולם בריאים ושלמים, ושנדע ימים טובים

פנינה תמנו: אמן

אברהם בצלאל: יושבי ראש הוועדה, אני חושב שהדיון הזה הוא חשוב מאוד

אברהם בצלאל:  לפני שבוע שיגרתי מכתב, ביחד עם חברת הכנסת לימור סון הר מלך, לגבי הארכת חופשת הלידה של הנשים שנמצאות בחופשה לידה

אברהם בצלאל:  לצערנו, הם לוקים פעמיים

אברהם בצלאל:  דבר ראשון – כרגע, כשאין להן בעל בבית, הן צריכות להתמודד עם הילדים ועם הכל

אברהם בצלאל:  דבר שני – אין להן, לפעמים, אפילו לאן לחזור לעבוד

אברהם בצלאל:  אני חושב שהדבר הזה הוא נצרך מאוד; הוא קריטי – בפרט בתקופה הזו

אברהם בצלאל:      בשבת שעברה הייתי אצל הבנות שלי, בבית החולים, לצערי, ופגשתי שם אמא שגרה באפרת, שבעלה מגויס והילדים שלה נמצאים לבד בבית

אברהם בצלאל:  היא ניסתה למצוא איזה פתרון כדי לחזור לבית בשבת, בשביל להיות עם הילדים

אברהם בצלאל:  אני רק מביא את זה כדוגמה

אברהם בצלאל:  יש למעלה מ-300,000 חיילים שמגויסים, כרגע

פנינה תמנו: וחיילות

אברהם בצלאל: וחיילות, כמובן

אברהם בצלאל:  אנחנו מדברים פה על בני ובנות זוג, חיילים וחיילות שמגויסים

אברהם בצלאל:  אנחנו מבינים מה קורה לנשים האלה בבית

אברהם בצלאל:  מצד אחד, הפחד ממה שקורה עם הבעלים, או עם בנות הזוג, ומצד שני – צריך לטפל בילדים, כשגם כך אין לימודים בהרבה מקומות, לצערנו, וגם כשיש – אנשים מפחדים לשלוח את הילדים

אברהם בצלאל:      אנחנו נמצאים במצב מאוד לא פשוט

אברהם בצלאל:  אם אנחנו יכולים להקל על האימהות האלה – אני חושב שזה דבר חשוב מאוד

אברהם בצלאל:  לכן, אני מקווה שהמכתב שלי יישא פרי, בנושא הזה

פנינה תמנו: למי הוא נשלח?     

אברהם בצלאל: למשרד האוצר

אברהם בצלאל:  אני מאוד מקווה שיתעשתו שם

אברהם בצלאל:  היו לי הרבה דברים

אברהם בצלאל:  אני מגיע עכשיו מוועדת עובדים זרים, שגם שם, לצערנו, עוד לא הצליחו להבין את החוסרים הגדולים שיש לנו, בפרט בשעת מלחמה; שמה שהיה – הוא לא מה שיהיה

אברהם בצלאל:  אנחנו חייבים לנסות להיעזר במקומות אחרים ולשנות את התפיסה, שלצערי הרב – עד עכשיו הם ניסו

אברהם בצלאל:       הנשים האלה מתמודדות בגבורה, לא יום ולא יומיים, וגם אי אפשר לדעת כמה זמן זה ייקח

אברהם בצלאל:  הן נמצאות בבית עם חששות, מצד אחד, וצריכות להשתדל לחיות חיים רגילים, יחד עם הילדים; לפחות להקרין לילדים את הרוגע והשלווה, עד כמה שניתן

אברהם בצלאל:  זה דבר לא פשוט, ואם אפשר להקל עליהן – אני חושב שזה חשוב מאוד

אברהם בצלאל:  תודה רבה על הדיון החשוב הזה בוועדה הזו

פנינה תמנו: תודה רבה לך, בצלאל

פנינה תמנו:  אנחנו מתקרבים לסיכום הישיבה

פנינה תמנו:  אני רוצה, בכל זאת, לתת את רשות הדיבור לשירז פורטל, אשת מילואימניק

פנינה תמנו:  היא גם מוויצ"ו

פנינה תמנו:  שירז, את איתנו בזום?     

שירז פורטל: כן

שירז פורטל:  שלום לכולם, ותודה על הוועדה החשובה הזו

שירז פורטל:  עלו פה כבר הרבה מאוד דברים שאנחנו, בוויצ"ו – וגם אני, כמי שבעלה נמצא במילואים מהיום הראשון – מזדהים איתם וחושבים שהם חשובים

שירז פורטל:  כבר מהיום הראשון אנחנו, בוויצ"ו, פתחתנו סדנאות שמדברות על החוסן הרגשי

שירז פורטל:  יצרנו את המיזם "נשות העורף", מתוך הבנה שהעורף, כרגע, מחזיק בהרבה רבדים

שירז פורטל:       גילינו שהייתה הענות מאוד גדולה שנפסקה

שירז פורטל:  הסיבה שבגללה היא נפסקה – אני יכולה להגיד את זה מתוך החוויה האישית שלי – היא שאנחנו עסוקות, כרגע, בלשמור את הראש מעל המים

שירז פורטל:  אנחנו נמצאות, כרגע, במצב הישרדותי, ואין לנו את הפניות הנפשית כדי לטפל בדברים האלה

שירז פורטל:       עם זאת, זה הולך להיות פה לאורך זמן, ובגלל שזה הולך להיות פה לאורך זמן – חשוב לעגן את הדברים האלה, גם להמשך הלחימה וגם ליום שאחרי הלחימה

שירז פורטל:  כל מה שקשור לקבוצות תמיכה; לייעוץ; להדרכות הורים; לחוסן נפשי ומנטלי; לבריאות הנפש

שירז פורטל:  יש זמן; זה ברור וידוע לכולם שהדבר הזה הולך לקרות, וחשוב להיערך לזה כבר עכשיו – גם ברמת הנשים והגברים, וגם ברמת הילדים והילדות

שירז פורטל:      חשוב לומר דבר אחד: כרגע, מערכת החינוך חזרה לפעול

שירז פורטל:  וברגע שהיא חזרה לפעול - - -      

פנינה תמנו: היא לא בדיוק חזרה לפעול, לצערנו

פנינה תמנו:  זה נהיה אפילו עוד יותר ברדק

שירז פורטל: נכון, חד משמעית, ואני חושבת שצריך לתת תיעדוף, כי יש נשים שגם לא רוצות – אפרופו חוסן מנטלי ורגשי – לצאת לחל"ת, כרגע, וגם לא יכולות, מתוקף תפקידן

שירז פורטל:  לנשים ולגברים האלה – צריך לתת תיעדוף בכל מה שקשור למערכת החינוך

שירז פורטל:  אם היה אפשר לשמר איזו שהיא רציפות של מערכת החינוך – ולא יום כן ויום לא - - -      

פנינה תמנו: זו סאגה כל כך גדולה; כולנו מבינים את זה

פנינה תמנו:  יש כל כך הרבה מסביב – ההסעות; שעות העבודה

פנינה תמנו:  בסדר גמור

פנינה תמנו:  תודה

פנינה תמנו:  סיגל אבירם, לשכת היועצים העסקיים

פנינה תמנו:  אחריה – עו"ד תמר בן דרור, איתך-מלכי, ואז אנחנו נעביר את זכות הדיבור לחברת הכנסת קטי שטרית

פנינה תמנו:  בבקשה, סיגל

סיגל אבירם: בוקר טוב

סיגל אבירם:  סיגל אבירם

סיגל אבירם:  אני היועצת המשפטית בלשכת היועצים העסקיים ובלה"ב – ארגון של כל העצמאים

סיגל אבירם:  אני מבקשת להביא לתשומת לב כולם: חלק נכבד מהנשים שאנחנו מבקשים הגנה עבורן הן נשים עצמאיות

סיגל אבירם:  הן לא נכללות בחוק ההתגוננות האזרחית ולא בחוק להגנה על עבודת נשים

סיגל אבירם:       יש איזה דמיון שהנשים האלה עשויות לקבל פיצוי במסגרת מתווה הפיצויים, והחדשות הרעות הן שלא

סיגל אבירם:  אחרי שהתאוששנו מהקורונה, ומסגירת העסקים בקורונה, והן הצליחו, שוב, להקים את העסק ולהרים את הראש שלהן – הן המגזר הראשון - - -     

פנינה תמנו: על כמה נשים, בערך, אנחנו מדברים? ולא רק נשים; שוב, אנחנו מחדדים: מדובר גם בגברים שהנשים שלהם נמצאות במילואים

סיגל אבירם: נכון, אבל בחוק ההגנה על עבודת נשים ובהתגוננות שאנחנו מדברים עליה כאן, אנחנו מדברים על כך שהנשים האלה יקבלו את המשכורת שלהן

פנינה תמנו: על כמה בעלי עסקים אנחנו מדברים, מתוך, נגיד, 300,000 מגויסים?     

סיגל אבירם: מחצית מהנשים הן נשים עצמאיות

פנינה תמנו: תבדקי לי את המספרים

פנינה תמנו:  זה לא נכון

פנינה תמנו:  לא 50% מהאנשים שאנחנו מדברים עליהם הם עצמאיים

פנינה תמנו:  זה מאוד חשוב לנו, דווקא בגלל שאת מאירה זרקור על סוגיה שהיא סופר משמעותית

פנינה תמנו:  תבדקו את המספרים ותעבירו לנו, אם יש באפשרותכם

ועדת הכלכלה): את טוענת טענה שאנחנו צריכים לדעת את הנתון שלה

סיגל אבירם: כמה מתוך בני ובנות הזוג של 300,000 המגויסים הם עצמאיים ועצמאיות?     

פנינה תמנו: בדיוק

פנינה תמנו:  כי את מאירה פה נקודה שהיא סופר משמעותית

פנינה תמנו:  יכול להיות שנילחם אבל נגלה שנלחמנו על 50%, ול-50% האחרים – לא נתנו את הפתרון

פנינה תמנו:  אולי כדאי לתת לנו את הנתונים – מהאינדיקציות שלכם, לפחות, אם זה אפשרי – כדי שנדע על כמה מדובר וכבר נכניס, על הדרך

סיגל אבירם: א', אני לא יודעת אם חוק הגנת הפרטיות יאפשר לנו לקבל מהצבא - - -     

פנינה תמנו: תראי, סיגל, אנחנו צריכים את הנתון הזה, בעיקר, בלי פרטים אישיים

פנינה תמנו:  האם מדובר על 20%? על 10%? את לא חייבת לתת לנו תשובה עכשיו; תלכי ותבדקי את זה, בסדר? תודה רבה לך

פנינה תמנו:  עו"ד תמר בן דרור, ואחריה קרן בן הרוש, מהרשות לקידום מעמד האישה

קריאה: משרד

פנינה תמנו: אני מתעקשת לקרוא לזה רשות

פנינה תמנו:  בבקשה

תמר בן דרור: תודה רבה

תמר בן דרור:  אני רוצה להצטרף לדברים החשובים מאוד שנאמרו פה

תמר בן דרור:  חשוב להגיד שההגנה בחוק, כרגע, היא לא מוחלטת

תמר בן דרור:  זאת אומרת, הוקרא הסעיף, קודם, אבל זה באמת לא מוחלט, וזה, בדיוק, ההבדל

תמר בן דרור:  לנשים אין את ההגנה הזו

תמר בן דרור:  אמנם יש הגנה לנשים עם ילדים מתחת לגיל 14, אבל אפשר לעקוף אותה בקלות

פנינה תמנו: נכון

פנינה תמנו:  היא הגנה חלקית; דיברנו על זה

תמר בן דרור: צריך להיות איזה שהוא תיקון שיתייחס לכל האוכלוסיות

תמר בן דרור:  אני גם רוצה להגיד שהונח מתווה, מטעם משרד האוצר, והונח גם תזכיר חוק, שאני מניחה שיעלה בימים הקרובים

תמר בן דרור:  הוא לא נותן מענה לנשים

תמר בן דרור:  הוא לא נותן מענה לכל הסוגיות החשובות שעלו פה – גם לא לנשים עצמאיות

תמר בן דרור:       צריך לשים לב שיש את הסוגייה הקשה של נשות המילואים, שנמצאות באיזה שהוא לימבו

תמר בן דרור:  הן לא רוצות לצאת לחל"ת

תמר בן דרור:  צריך לשים לב שחל"ת הוא שלב אחד בדרך לפיטורין

תמר בן דרור:  הרבה יותר קל, אחרי איזו שהיא תקופה – אנחנו לא יודעים כמה זמן המלחמה הזו תימשך – להוציא כבר לגמרי את מי שכבר נמצאת בחל"ת ולפטר אותה

תמר בן דרור:  היא כבר מתרחקת

תמר בן דרור:  צריך לשים לב שיש הסדרים אחרים

תמר בן דרור:      אנחנו צריכים להימנע מהמצב שהיה פה בקורונה, שהסיג את המצב של נשים עשרות שנים אחורה

תמר בן דרור:  אסור לתת לזה לקרות

תמר בן דרור:  לא יכול להיות רק מענק; חייבים הגנות, שישמרו את העובדות - - -     

פנינה תמנו: זה יעמוד על שתי רגליים: האחת – הגנות, מעבר למה שקיים בחוק, שגם שם יש פרצות שאנחנו מבינים, וזה לא חל על כלל הקבוצות

פנינה תמנו:  השנייה – לראות מה התשלומים שהמדינה תעביר

תמר בן דרור: זה באמת צריך להיות מחולק לשתיים: גם לנושא ההגנה מפני פיטורין, אבל גם לנושא הפיצויים

תמר בן דרור:  הפיצויים, כרגע, הם משהו שכבר קורה, והמגמה היא חל"ת

תמר בן דרור:  זה משהו שאנחנו מתריעות עליו, בארגוני הנשים, וגם אצלנו, שייקח אותנו, עוד פעם, שנים אחורה

פנינה תמנו: בסדר גמור

פנינה תמנו:  תודה על דבריך

פנינה תמנו:  קרן בן הרוש מהמשרד לקידום מעמד האישה

קרן בן הרוש: קרן בן הרוש, יועצת, המשרד לקידום מעמד האישה

קרן בן הרוש:  אנחנו נמצאים בדיאלוג שוטף, מהימים הראשונים של הלחימה, מול משרדי ממשלה, רשויות מקומיות, יועצות לקידום מעמד האישה והחברה האזרחית, בנוגע לצרכים של נשים במהלך הלחימה – הן באמצעות מוקד הסיוע שפתחנו בימים הראשונים, והן באמצעות שולחנות עגולים

פנינה תמנו: אתם נמצאים בהידברות שוטפת עם משרד האוצר לגבי מה שנשים צריכות עכשיו?     

קרן בן הרוש: כן

קרן בן הרוש:  כרגע, אנחנו מול אגף התקציבים ומול משרד העבודה, כדי לייצר מענים הוליסטיים בנושא – במיוחד בהיבט התעסוקתי

פנינה תמנו: אבל הבחורה של האוצר אומרת שאין כלום

פנינה תמנו:  אין זמן לבלבולי מוח

פנינה תמנו:  צריך לעזור להם עכשיו, עכשיו, עכשיו

פנינה תמנו:  השאלה היא, באמת – איך עוזרים? עלתה לפה נציגת האוצר – האמת היא שאני לא מכירה אותה; בחורה נחמדה, אבל היא אומרת שאין לה תשובות

פנינה תמנו:  אין לה כלום

פנינה תמנו:  אין מתווה

פנינה תמנו:  כלום ושום דבר

ועדת הכלכלה): היא אמרה שאין עדיין

פנינה תמנו: למתי הוא מחכה? שתיגמר המלחמה והאנשים האלה יקרסו? אתם צריכים לצלצל בכל הפעמונים

פנינה תמנו:  לא להיות במגעים איתם; ללכת אליהם למשרד, עכשיו

קטי קטרין שטרית: כשאני אמרתי את זה בישיבה הראשונה – דוד ביטן כעס עליי

קטי קטרין שטרית:  הוא אמר לי: "מה, את כמו בתקשורת?"

קטי קטרין שטרית:  כן

קטי קטרין שטרית:  הפקידות צריכה קצת יותר להזדרז

ועדת הכלכלה): כרגע היא לא יכולה לענות, כי עדיין אין מתווה

ועדת הכלכלה):  כשיבוא המתווה, ויתוקן – אז - - -     

קטי קטרין שטרית: בסדר, אבל צריך קצת להזדרז

ועדת הכלכלה): צריך לסייע לנשים שהבעלים שלהן נמצאים במילואים בחזית

ועדת הכלכלה):  על זה – אין ויכוח

קטי קטרין שטרית: או גם לנשים עצמאיות

ועדת הכלכלה): אבל אנחנו צריכים להוסיף על הזכויות שניתנות לכלל העובדים בישראל, ולכן - - -     

קטי קטרין שטרית: אני הייתי בוועדת הכספים בקדנציה הקודמת, בתקופת הקורונה

קטי קטרין שטרית:  אני זוכרת שעלה הנושא הזה, של נשים עצמאיות, והיה מודל מצוין

קטי קטרין שטרית:  הרי, אם הבעל נמצא עכשיו במילואים, ולא מגיע – האישה העצמאית לא יכולה אפילו לצאת לעסק שלה, כי היא צריכה גם להשגיח על הילדים; בעיקר באזורים שבהם אין לימודים

ועדת הכלכלה): אין לימודים באף מקום

קטי קטרין שטרית: היה מתווה מצוין בקורונה

פנינה תמנו: אתם יודעים מה הבעיה שלנו? עכשיו זה לא כל מי שמשתתף; זה אנחנו, נבחרי הציבור – המנגנון כבד, מסורבל ומנותק מהמציאות של אזרחי ישראל

פנינה תמנו:  אנחנו מדברים על זה שכל העם צבא, אבל אם כל העם צבא, והוא שם, כל הזמן, תשלומים ומיסים לקופת המדינה – זה הזמן לשחרר

קטי קטרין שטרית: נכון

קטי קטרין שטרית:  חד משמעית

קטי קטרין שטרית:  אני מסכימה איתך

קטי קטרין שטרית:  וגם אם אין מתווה – אני לא מסכימה לזה

פנינה תמנו: אני לפעמים נוזפת בפקידים שלא נותנים תשובות, אבל אלה אנחנו

פנינה תמנו:  האמת היא שאלה אנחנו

קטי קטרין שטרית: נכון

קטי קטרין שטרית:  אדוני יושב הראש, לא חוזרים הביתה – יושבים יום ולילה – עד שהמתווה הזה מסתיים

קטי קטרין שטרית:  כמה זמן אפשר?     

ועדת הכלכלה): אני מבין שמחר יבוא איזה שהוא מתווה

פנינה תמנו: הנה, אלה האנרגיות שאנחנו צריכים

פנינה תמנו:  לקחת את גפני, יד ביד, ולהגיד להם: "אנחנו לא יוצאים מהכנסת עד שכולם מקבלים את התשלומים והעזרה"

ועדת הכלכלה): סליחה רגע, קודם כל – אנחנו לא בדיון על המתווה עכשיו

ועדת הכלכלה):  נתחיל מזה

ועדת הכלכלה):  אנחנו בדיון על זכויות נשים ועל סיוע לנשים שהבעלים שלהן במילואים – כי זה רוב; אין כמעט גברים הפוך

פנינה תמנו: יש

פנינה תמנו:  יש לוחמות

ועדת הכלכלה): בסדר, אבל זה מעט מאוד, וזו לא הבעיה שלנו כרגע

ועדת הכלכלה):  על זה – הדיון

ועדת הכלכלה):  ברור שמגיעות להן זכויות יתר בגלל הבעיה שהן נמצאות בה

ועדת הכלכלה):  על זה – אין ויכוח, נכון?     

פנינה תמנו: נכון

קטי קטרין שטרית: נכון

ועדת הכלכלה): היה פה תת-אלוף בן ארי, שהוא קצין מילואים ראשי, שהתייחס לעניין הזה

ועדת הכלכלה):  הוא יגיש לנו מסמך, כבר היום, המפרט את הזכויות שהוא מציע לתת לנשים

ועדת הכלכלה):  מה שאני אומר זה דבר מאוד פשוט: קודם כל – בואו נחלק את זה

ועדת הכלכלה):  זה ברור שנשות מילואים שהן עובדות מדינה, עובדות רשויות מקומיות וכו' – מקבלות מוגנות, ואין שום בעיה

ועדת הכלכלה):  את אלה – נשים, כרגע, בצד

ועדת הכלכלה):  יכול להיות שבאה העמותה שקשורה לכך ואמרה שצריך לתת להן פטור של שעתיים ביום, במקום שעה, וזה דבר שבא בחשבון, אבל בגדול – מגיעות להן זכויות נוספות

קטי קטרין שטרית: אבל אם תמשיך – הנשים העצמאיות הן הבעיה הגדולה

ועדת הכלכלה): בסדר, ברור

ועדת הכלכלה):  ברגע שיאושר המתווה – אנחנו נוסיף על המתווה הזה את הזכויות של הנשים

ועדת הכלכלה):  לפני זה – אנחנו לא יכולים

פנינה תמנו: דוד, פה אני רוצה להגיד לך משהו: אני לא רוצה לחכות למתווה

פנינה תמנו:  אף אחד מאיתנו לא חושב שצריך לחכות למתווה

פנינה תמנו:  הוא צריך להגיש עזרה לקבוצה הזו, היום

פנינה תמנו:  כל הזמן מתווים ומתווים; סרבלנו את זה לדעת

ועדת הכלכלה): את יכולה לא לחכות כמה שאת רוצה

ועדת הכלכלה):  ברור שכל זה מצריך תיקוני חקיקה

ועדת הכלכלה):  במסגרת תיקון החקיקה של המתווה – נוסיף על זה את הזכויות של הנשים האלה

קטי קטרין שטרית: אדוני יושב הראש, יש מתווה כזה

קטי קטרין שטרית:  אני אומרת לכם

קטי קטרין שטרית:  הוא פשוט מאוד

ועדת הכלכלה): זה לא דומה לקורונה

ועדת הכלכלה):  אתם כל הזמן משווים לקורונה, ואין קשר

קטי קטרין שטרית: זה לא נכון

ועדת הכלכלה): בקורונה לא היה גיוס

פנינה תמנו: קטי, אני מעבירה לך את זכות הדיבור, אבל ניתן לה לסכם

פנינה תמנו:  בכל זאת, נכבד אותה

פנינה תמנו:  היא הגיעה לכאן

פנינה תמנו:  קרן, סליחה שקטעתי אותך

ועדת הכלכלה): אתם רוצים שייצא משהו מהישיבה הזו? או שאתם רוצים רק להתווכח?     

פנינה תמנו: את סיימת?     

קרן בן הרוש: כן

פנינה תמנו: אתם צריכים להפעיל יותר לחץ

פנינה תמנו:  תחזרי ותגידי לשרה מאי גולן שהיא צריכה להפעיל לחץ

פנינה תמנו:  שתיכנס ללשכה של סמוטריץ', ושלא תצא משם

פנינה תמנו:  אני רצינית

פנינה תמנו:  זה גם לגבי בני הזוג; אמרנו וחידדנו – יש גם נשים שנמצאות במילואים

פנינה תמנו:  תודה רבה

פנינה תמנו:  חברת הכנסת קטי

קטי קטרין שטרית: בתקופת הקורונה פנו אלינו נשים עצמאיות שיצאו לחופשת לידה

קטי קטרין שטרית:  המתווה של האוצר, בזמנו, אמר להן: "רגע, אני עושה 1 חלקי 12 כדי לדעת מה היו ההכנסות שלכן"

קטי קטרין שטרית:  אבל מה אתה עושה עם נשים שיצאו לחופשת לידה? אתה לא יכול לעשות 1 חלקי 12, כי במשך ארבעה חודשים – הן לא עבדו

קטי קטרין שטרית:       אז עשינו שני מתווים: במתווה אחד, לוקחים שנה אחורה - - -      

ועדת הכלכלה): אני לא מבין אתכם; ברצינות

ועדת הכלכלה):  אנחנו לא מדברים על זה

ועדת הכלכלה):  עם כל הכבוד, הנושא של הנשים העובדות, או של כאלה שהן עצמאיות, ייפתר במסגרת המתווה

ועדת הכלכלה):  אנחנו מדברים, כרגע, על הגנה וזכויות של נשות המילואים

פנינה תמנו: גם פיטורין שקטים; גם ניצול של ימי חופשה

ועדת הכלכלה): אנחנו מדברים על זה; לא על כלל הנשים

ועדת הכלכלה):  לנשים האלה – מגיעות זכויות יתר בגלל הבעיה שהן נמצאות בה, ולהן – אנחנו צריכים לתת משהו נוסף

ועדת הכלכלה):  זה כל העניין

פנינה תמנו: נוסף ומהיר יותר

ועדת הכלכלה): לכן, נוכל לעשות את זה ברגע שיהיה את כל המתווה

ועדת הכלכלה):  עכשיו אני מדבר על אישה באופן כללי? זה לא הנושא

קטי קטרין שטרית: ניסיתי לעזור לה, בזה שאני אומרת שזה לא כזה מסובך

פנינה תמנו: אני לא רוצה ישיבות; אני רוצה שיעבור הכסף לאנשים האלה, פרקטית

פנינה תמנו:  אני רק אומר: היו פה חברי כנסת מכל הבית

פנינה תמנו:  כולנו מסכימים על הנושא

פנינה תמנו:  אנחנו צריכים פשוט להפעיל לחץ

ועדת הכלכלה): אני מציע שנקבל את הנייר של הצבא, קודם כל

פנינה תמנו: העמותות; השדולה; נעמ"ת; המילואים – תביאו לנו את מה שצריך

ועדת הכלכלה): העמותות, אם יש לכן התייחסות – תביאו לנו נייר גם כן

ועדת הכלכלה):  אני מציע שבשבוע הבא נעשה עוד ישיבה קצרה, נראה מה קיבלנו מהרפרנטים - - -     

פנינה תמנו: בשבוע הבא? אני אומרת לך שאני חושבת שמחר הוא צריך להעביר את הכסף

ועדת הכלכלה): כסף למה? עוד אין מתווה

ועדת הכלכלה):  מה את רוצה? סתם לדבר? אנחנו לא מדברים לפייסבוק עכשיו

פנינה תמנו: זו בדיוק הבעיה

פנינה תמנו:  אנחנו חודש לתוך האירוע

ועדת הכלכלה): אנחנו נעשה עוד ישיבה, לא ארוכה

ועדת הכלכלה):  נראה את החומרים שקיבלנו; נראה מה המתווה שמוצע; נראה מהם השינויים שאנחנו צריכים להוסיף כתוספת – ואז נילחם על העניין הזה

ועדת הכלכלה):  זה מה שאני מציע

ועדת הכלכלה):  אחרת – לא נגיע למשהו אופרטיבי

ועדת הכלכלה):  אתם רוצים משהו אחר? בבקשה

ועדת הכלכלה):  זו זכותכם

פנינה תמנו: חבר הכנסת ביטן, אני יודעת שהכוונות שלך הן מאוד טובות, אבל הבעיה היא שבזמן חירום – אנחנו לא יכולים להמשיך לרקוד לצלילי הקצב של - - -

ועדת הכלכלה): כן, אבל את שוכחת דבר אחד: פרקטית – אנחנו אפילו לא יכולים להגיש הצעות חוק פרטיות

ועדת הכלכלה):  זה צריך לבוא מהממשלה אל הוועדה – לוועדת הכספים, לוועדת מעמד האישה או לוועדת הכלכלה

ועדת הכלכלה):  לכן, ההצעה שלי היא יותר פרקטית

ועדת הכלכלה):  נראה מה המצב; נראה מהן הזכויות הנוספות שאנחנו צריכים לתת לנשים של אנשי מילואים בחזית, ונוסיף אותם – או במסגרת תיקון החוק - - -     

פנינה תמנו: ששם – כבר יש לנו את השליטה

ועדת הכלכלה): נכון

ועדת הכלכלה):  זה מה שאני אומר

פנינה תמנו: תוך כמה זמן אתם רוצים להביא את זה?     

ולדימיר בליאק: אני יכול להגיד

פנינה תמנו: אוקיי

פנינה תמנו:  אז אנחנו ניתן לקטי לסיים, ואז אתה תתייחס לדבר הזה

ועדת הכלכלה): אני מבין שמחר – מביאים את החוק

קטי קטרין שטרית: אני מקבלת את מה שאתה אומר, אדוני יושב הראש, אבל אני רוצה להגיד לך, למשל, שביום רביעי – אנחנו דיברנו על מרכזי שיקום, בוועדת בריאות, ומחר אנחנו הולכים לראות אחד כזה, כדי לצופף את לוחות הזמנים, ואתה יודע לעשות את זה

קטי קטרין שטרית:  לא ניתן להם 48-72 שעות

ועדת הכלכלה): במקרה הזה, של הנושא של זכויות נשים – נשחיל את זה בתוך - - -     

פנינה תמנו: תודה רבה

פנינה תמנו:  זה בדיוק מה שאני רוצה – שאנחנו נהיה עם סכין בין השיניים כדי לצמצם זמנים

פנינה תמנו:  כל חברי כנסת, מכל סיעות הבית, מיושרים על הדבר הזה ומסכימים

ועדת הכלכלה): ביום שני עושים עוד ישיבה, קצרה, על הנושא הזה

פנינה תמנו: אבל אפשר להביא את שר האוצר? תביא את שר האוצר

פנינה תמנו:  מה קרה? שירד לעם

פנינה תמנו:  זה באמת מתחיל לעצבן

ועדת הכלכלה): בסדר גמור, אין בעיה, אבל במה זה יעזור לנו עכשיו?     

פנינה תמנו: מה זאת אומרת? נשאל אותו את השאלות

ועדת הכלכלה): תאר לנו את לוח הזמנים כרגע

ולדימיר בליאק: קודם כל, אני איתכם, מבחינה פרקטית

ולדימיר בליאק:  היום בערב, חוק הסיוע הכלכלי אמור להיות מאושר בממשלה

ולדימיר בליאק:  מחר הוא יאושר בקריאה ראשונה בכנסת, במליאה מיוחדת, ואני מאוד מקווה שכבר ביום ראשון הוא יגיע לקריאה שניה ושלישית בוועדת הכספים

ולדימיר בליאק:  שם – יהיה אפשר להעלות את זה ולהוסיף את מה שצריך

ולדימיר בליאק:      אני איתך לגמרי

ולדימיר בליאק:  המטרה שלנו היא שהכסף יעבור אוטומטית

ולדימיר בליאק:  בלי בקשות; בלי כל הפרוצדורה הזו

ולדימיר בליאק:  לרשות המיסים יש את רוב המידע

פנינה תמנו: יש גם בצבא

ולדימיר בליאק: יש גם בצבא; יש ברשות המיסים

ולדימיר בליאק:  איפה שזה יכול להיות אוטומטי – זה צריך להיות אוטומטי

ועדת הכלכלה): מה שאנחנו נבקש זה שכל הנושא של זכויות יתר של נשים שבעליהן בחזית – יתווסף לחוק הקיים במסגרת תיקונים שאנחנו נבצע

ולדימיר בליאק: זה צריך להיות במסגרת - - -

פנינה תמנו: השאלה היא כזו – אני שואלת אתכם ואני גם אשמח מה לימור חושבת – האם אנחנו צריכים להפעיל לחצים כבר עכשיו, עוד לפני שזה מוגש?      

ועדת הכלכלה): לא, גמרנו

ועדת הכלכלה):  הנוסח קיים; יאשרו את זה היום וזהו

ולדימיר בליאק: אפשר להוסיף את זה בקריאה השנייה והשלישית, פנינה

פנינה תמנו: אז ביד אחת – אנחנו דואגים שהתיקונים וההגנות שאנחנו נרצה – ייכנסו

ועדת הכלכלה): קבענו בבוקר של יום שני, על מנת שנוכל להוסיף - - -      

פנינה תמנו: בסדר גמור

פנינה תמנו:  חברת הכנסת סון הר מלך, בבקשה

פנינה תמנו:  בצלאל ציין פה, קודם, שהוצאתם מכתב בשבוע שעבר

לימור סון הר-מלך: קודם כל, אני לגמרי מסכימה שהדברים צריכים לקרות, וכמה שיותר מהר

לימור סון הר-מלך:  הדברים פה נאמרו, ואני לא צריכה לחזור עליהם

לימור סון הר-מלך:  אני רוצה ללכת לאיזה שהוא נספח של כל הדבר הזה, שהוא נספח די משמעותי, שלא מקבל כרגע – אותן נשים שנמצאות בחופשת לידה

לימור סון הר-מלך:       הגשנו בקשה – שחתומים עליה כולם, מכל סיעות הבית – לשר העבודה והרווחה, להאריך את חופשת הלידה לאותן נשים שהבעלים שלהן נמצאים בחזית

ועדת הכלכלה): זה אחד הדברים

לימור סון הר-מלך: על כל השאר – אני מסכימה לגמרי

פנינה תמנו: היה סעיף שנקרא: "חל"ת מוצדק"

פנינה תמנו:  אנחנו נלחמנו על זה, לא מזמן, וביטלו את זה בקורונה, על הגב של נשים, בלי להגיד לנו – בשקט-בשקט, כמו גנבים בלילה

פנינה תמנו:  לכן, גם אם הביטוח הלאומי רוצה לעשות את זה – לא בטוח שהוא יכול לעשות את זה

פנינה תמנו:  זו דוגמה לכמה היה חשוב שזה לא יבוטל

לימור סון הר-מלך: אני אשמח להבין את סדרי הגודל – לדעתי, רק הביטוח הלאומי יכול לתת לנו את הנתונים האלה – בכמה נשים מדובר? אני קיבלתי מאות פניות של נשים, אבל אני רוצה לדעת את זה - - -     

ועדת הכלכלה): בטח יש הרבה מאוד

לימור סון הר-מלך: כן

לימור סון הר-מלך:  יש הרבה מאוד

ועדת הכלכלה): הביטוח לאומי בזום?     

פנינה תמנו: חנן, אתה שמעת את חברת הכנסת סון הר מלך, לגבי נשים בחופשת לידה? בבקשה, תחדדי לו בקצרה

לימור סון הר-מלך: אנחנו הגשנו בקשה, לשר העבודה והרווחה, להאריך את חופשת הלידה בתשלום לאותן נשים שהבעלים שלהן נמצאים בחזית, מתוך הבנה שיש חשיבות; ואני חושבת שבאירוע הזה – לא צריך להסביר יותר מדי

לימור סון הר-מלך:  כולם מבינים למה חשוב

לימור סון הר-מלך:  אנחנו נשמח לדעת, קודם כל, מהם הנתונים? כמה נשים עונות להגדרה הזו?     

חנן פורת: אני לא מכיר את ההצעה הזו, ולא התבקשנו להכין נתונים בעניין הזה, אז אני לא אוכל למסור כאן מידע

פנינה תמנו: טוב

פנינה תמנו:  תעמוד בקשר, בבקשה, עם חברת הכנסת

פנינה תמנו:  תשימו לב

פנינה תמנו:  אני יודעת שירונה עושה מאמצים כבירים, ושהביטוח הלאומי עושה מאמצים כבירים, אבל אני בטוחה שאתם גם דואגים לנשים שנמצאות בחופשת לידה, שהבעלים שלהן נקראו, בצו 8, להיות בחזית הלחימה

פנינה תמנו:  צריך לפתור את הדבר הזה

פנינה תמנו:  בסדר, חנן? תעשו את הבדיקות

לימור סון הר-מלך: אני אשמח לקבל את הנתונים

ועדת הכלכלה): נקבל את הניירת; ביום שני – נעשה עוד ישיבה, נראה מה אנחנו צריכים להוסיף למתווה הקיים בנושא של זכויות הנשים שבעליהן במילואים

ועדת הכלכלה):  זה העניין

ועדת הכלכלה):  ואז כולם יילחמו על זה בוועדה שתהיה - - -

פנינה תמנו: אני אומר כמה דברים: בסוף, כולנו מסכימים, וכולנו עומדים מאחורי החיילים והחיילות הגיבורים והגיבורות שלנו

פנינה תמנו:  כולנו מתפללים שהם יחזרו בשלום

פנינה תמנו:  כולנו, כעם אחד, צבא – אבל כולנו גם צריכים לעמוד איתן עם בנות הזוג ובני הזוג שנמצאים בעורף, ומתמודדים עם אתגרים

פנינה תמנו:       אנחנו אוהבים את החיילים שלנו, ואנחנו כאן, כל חברי הכנסת – בלי אופוזיציה, קואליציה, ימין, שמאל, מרכז; זה לא קיים

פנינה תמנו:  בעת הזו – כולנו מגויסים כדי לסייע לכם

פנינה תמנו:  איש אחד בלב אחד

פנינה תמנו:  אני רוצה להודות לך, חבר הכנסת ביטן, יושב ראש ועדת הכלכלה

פנינה תמנו:  ביום שני אנחנו נתכנס, בתקווה שעד אז – אנחנו כבר נהיה עם תוצרים יחסית מבושלים

ועדת הכלכלה): ומה שלא – אנחנו זכאים לתקן

פנינה תמנו: תודה רבה